hu en hu hu hbs_lat hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Marosz Diána budapesti könyvbemutatójáról Vrabec Mária írt a Vasárnapban | Bázis
Magyar Irodalmi és Művészeti Egyesület Szlovákiában
“Húsvét után szerdán, a budapesti Szlovák Intézetben mutatták be a Benőke és Hanga, a kétnyelvű testvérek című könyvet. A szerzővel, Marosz Diánával, a fordítóval, Lucia Molnár Satinskával és a DuelPress kiadót képviselő Slezákné Kovács Edittel Garajszki Margit irodalmár beszélgetett – rendkívül értőn és érdekesen.
– Somogyi Tibor felvétele
Meglepően sokan jöttek el a rendezvényre, a Szlovák Intézet igazgatója, Sipos Ildikó szerint ez pedig a témának volt köszönhető. Hiszen ki érthetné jobban a kétnyelvűséget, mint aki benne él, Szlovákiában magyarként, vagy akár Budapesten szlovákként?
A beszélgetésből kiderült többek között, hogy Marosz Diána egyáltalán nem szánta nagyközönségnek gyermekei történeteit, az eredeti kézirat csak nekik készült, karácsonyi ajándékként. Aztán néhány mesét feltett a közösségi oldalára, ezekre figyelt fel Cs. Liszka Györgyi, a Vasárnap főszerkesztője, majd Benőke és Hanga kalandjai sorozatban jelentek meg a Vasárnapban. Így jött az ötlet, hogy ezeket a bájos, tanulságos történeteket minél több olvasóhoz el kellene juttatni. „Fontosnak tartom, hogy az ország többségi nyelvének elsajátítása mellett mindenki megőrizze a saját anyanyelvét. Ezért nem volt kérdés számomra, hogy kiadjuk a könyvet, csak osztani-szorozni kellett sokat, hogy olyan lehessen, amilyennek szerettük volna. Örülök, hogy sikerült, mert úgy vélem, ez a tavalyi év egyik legfontosabb kiadványa a szlovákiai könyvpiacon” – mondta el Slezákné Kovács Edit.
A könyvben egymás mellett olvasható a magyar és a szlovák verzió, a fordító pedig már-már szerzőpáros, hiszen a kitalált településneveket és a többi hasonló kifejezést nem lehetett lefordítani, neki is ki kellett találnia.”
Vrabec Mária írása teljes terjedelemben a nyomtatott Vasárnap 2022/18. számában, illetve a Vasárnap honlapján olvasható.
Kategóriák: Rólunk | Címkék: Cs. Liszka Györgyi, Marosz Diána
← Bianka Rolandoval Abrasz c. könyvéről Natalia Malek beszélgetett
Cs. Liszka Györgyi Min múlik a divat? c. írása a Vasárnapban →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
„Beleállok és visz a szöveg…” Vályi Horváth Erikával Németh Zoltán beszélget
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában